CELEX: 62021TN0138
Language: mt
Date: 2021-03-04 00:00:00
Title: Kawża T-138/21: Rikors ippreżentat fl-4 ta’ Marzu 2021 – Virbac vs Il-Kummissjoni

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/28
            
         
      Rikors ippreżentat fl-4 ta’ Marzu 2021 – Virbac vs Il-Kummissjoni
      (Kawża T-138/21)
      (2021/C 206/36)
      Lingwa tal-kawża: il-Franċiż
      
         Partijiet
      
      
         Rikorrent: Virbac (Carros, Franza) (rappreżentanti: M. Thill-Tayara, S. Pelé u L. Bary, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni ta’ Implimentazzjoni tal-Kummissjoni Ewropea C(2020) 7930 (final) tal-10 ta’ Novembru 2020 li jagħti l-awtorizzazzjoni għat-tqegħid fis-suq tal-prodott mediċinali veterinarju “Librela – bedinvetmab”, li deheret f’Il-Ġurnal Uffiċjali tal-Unjoni Ewropea fit-30 ta’ Diċembru 2020 (ĠU, C 453. 30 ta’ Diċembru 2020, p. 1), sa fejn din ġiet adottata bi ksur tal-Artikolu 37 tar-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004, li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini;
               
            
                  —
               
               
                  tannulla d-Deċiżjoni ta’ Implimentazzjoni tal-Kummissjoni Ewropea C(2020) 7930 (final) tal-10 ta’ Novembru 2020 li jagħti l-awtorizzazzjoni għat-tqegħid fis-suq tal-prodott mediċinali veterinarju “Librela – bedinvetmab”, li deheret f’Il-Ġurnal Uffiċjali tal-Unjoni Ewropea fit-30 ta’ Diċembru 2020 (ĠU, C 453. 30 ta’ Diċembru 2020, p. 1), sa fejn din ġiet adottata bi ksur tal-Artikolu 31 tar-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004, li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini;
               
            
                  —
               
               
                  tannulla d-Deċiżjoni ta’ Implimentazzjoni tal-Kummissjoni Ewropea C(2020) 7930 (final) tal-10 ta’ Novembru 2020 li jagħti l-awtorizzazzjoni għat-tqegħid fis-suq tal-prodott mediċinali veterinarju “Librela – bedinvetmab”, li deheret f’Il-Ġurnal Uffiċjali tal-Unjoni Ewropea fit-30 ta’ Diċembru 2020 (ĠU, C 453. 30 ta’ Diċembru 2020, p. 1), sa fejn din tirriżulta minn ksur tal-Artikolu 102 TFUE u għal din ir-raġuni tikser il-prinċipji ta’ effett utli, ta’ legalità u ta’ amministrazzjoni tajba imposti fuq il-Kummissjoni Ewropea;
               
            
                  —
               
               
                  tikkundanna lill-Kummissjoni Ewropea għall-ispejjeż kollha.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq ksur tal-Artikolu 37 tar-Regolament (KE) Nru 726/2004 tal-Parlament Ewropew u tal-Kunsill tal-31 ta’ Marzu 2004, li jistabbilixxi proċeduri Komunitarji għall-awtorizzazzjoni u s-sorveljanza ta' prodotti mediċinali għall-użu mill-bniedem u veterinarju u li jistabbilixxi l-Aġenzija Ewropea għall-Mediċini (ĠU Edizzjoni Speċjali bil-Malti, Kapitolu 13, Vol. 34, p. 229) sa fejn id-deċiżjoni kkontestata tawtorizza t-tqegħid fis-suq Ewropew ta’ Librela® filwaqt li s-sigurtà u l-effikaċja ta’ dan il-prodott ma ġewx ipprovati b’mod xieraq u suffiċjenti fir-rigward ta’ dan it-test.
               
            
                  2.
               
               
                  It-tieni motiv ibbażat fuq ksur tal-Artikolu 31 tar-Regolament (KE) Nru 726/2004 iċċitat iktar ’il fuq, sa fejn id-deċiżjoni kkontestata tikser ir-regoli dwar it-tfassil tas-sommarju tal-karatteristiċi tal-prodott, li kellu jwassal sabiex il-Kummissjoni Ewropea tikkonstata li t-twissija speċjali introdotta għal Librela® fir-rigward tal-effett tal-anti-korpi anti-prodotti mediċinali hija ġenerika wisq u ma hijiex preċiża.
               
            
                  3.
               
               
                  It-tielet motiv ibbażat fuq ksur tal-effett utli tal-Artikolu 102 TFUE u tal-prinċipji ta’ legalità u ta’ amministrazzjoni tajba, sa fejn id-deċiżjoni kkontestata tagħti effett għall-abbuż ta’ pożizzjoni dominanti mwettaq mill-Grupp Zoetis b’rabta mal-abbandun tal-iżvilupp tal-prodott kompetitur ta’ Librela®, mogħti b’liċenzja lir-rikorrenti.